[{"text_idx": "#000001", "text": "Tallinna ja\u0308rgmise aasta linnaeelarve eelno\u0303us on linnavara valdkonna tegevuskuludeks ja investeeringuteks kavandatud kokku 41 miljonit eurot. Fookus on munitsipaal- ja sotsiaalelamute arendamisel, korteriu\u0308histute toetamisel ning linnale kuuluvate hoonete energiato\u0303hususe parendamisel."}, {"text_idx": "#000002", "text": "Abilinnapea Tanel Kiik u\u0308tles, et Tallinn on seadnud eesma\u0308rgiks jo\u0303uda aastaks 2050 kliimaneutraalsuseni ja 2030. aastaks va\u0308hendada kasvuhoonegaaside heidet 40 protsendi vo\u0303rra. \u201eTallinna kliimakava na\u0308eb selle saavutamiseks u\u0308he meetmena ette munitsipaalhoonete energiato\u0303hususe suurendamise. Seeto\u0303ttu kavandame ja\u0308rgmisel aastal 2,8 miljonit eurot linnale kuuluvate hoonete elektri- ja ku\u0308ttesu\u0308steemide uuendamiseks ning pa\u0308ikesepaneelide paigaldamiseks. Arvestades energiahindade hu\u0308ppelist kasvu, on va\u0308ga oluline ka majanduslik vo\u0303it, mida see linnale pikemas plaanis annab,\u201c ma\u0308rkis Kiik."}, {"text_idx": "#000003", "text": "Tallinn on pakkunud korteriu\u0308histutele aastaid erinevaid toetusi, et aidata kaasa nii elukeskkonna kui linnaruumi parandamisele. Nende tegevustega ja\u0308tkatakse ka ja\u0308rgmisel aastal. Lisaks no\u0303ustatakse u\u0308histuid hoonete energiato\u0303hususe suurendamisel: korraldatakse koolitusi ning koostatakse tugimaterjale kliimamuutustega seotud riskidest ja vo\u0303imalustest nendega toime tulla."}, {"text_idx": "#000004", "text": "Eluruumi taotlejana arvele vo\u0303etud isikutele uute eluasemete loomiseks ja\u0308tkatakse Mustama\u0308ele aadressile Tammsaare tee 135 munitsipaalelamu ja Po\u0303hja-Tallinnasse Vasara ta\u0308navale kahe sotsiaalmaja projekteerimist. Selleks on ette na\u0308htud kokku 207 000 eurot."}, {"text_idx": "#000005", "text": "Samuti ja\u0308tkatakse 2023. aastal juba ta\u0308navu alguse saanud moodulrenoveerimise pilootprojektiga, mille ka\u0308igus rekonstrueeritakse Energia 13 asuva elamu fassaad ja tehnosu\u0308steemid. Nendeks to\u0308o\u0308deks on ja\u0308rgmise aasta eelarves planeeritud ligi 700 000 eurot."}, {"text_idx": "#000006", "text": "Linnavara valdkonnale na\u0308hakse ette veel 1,7 miljonit eurot, mille arvelt on vo\u0303imalik katta va\u0308iksemamahulisi to\u0308id paljudes linnale kuuluvates hoonetes."}, {"text_idx": "#000007", "text": "Tallinna 2023. aasta eelarve peab heaks kiitma linnavolikogu. Volikogule saadetud ja\u0308rgmise aasta linnaeelarve eelno\u0303u on kogumahuga 1,14 miljardit eurot, mis on 66,5 miljonit eurot ehk 6,2 protsenti enam kui 2022. aasta ta\u0308psustatud eelarves. Tegevuskuludeks on Tallinna linna 2023. aasta eelarves kavandatud 902,1 miljonit eurot, mis 8,8 protsenti enam kui 2022. aasta ta\u0308psustatud eelarves. Investeeringuteks on 2023. aastal eelno\u0303u ja\u0308rgi ette na\u0308htud 217,6 miljonit eurot, mis on vo\u0303rreldes 2022. aasta ta\u0308psustatud eelarvega 4,7 protsenti va\u0308hem."}, {"text_idx": "#000008", "text": "Kommentaar on lisatud ja modereerimisele saadetud!"}, {"text_idx": "#000019", "text": "Mehe peksu eest turvapaika vajavate emade ja laste arv u\u0308ha kasvab, iga pa\u0308ev ku\u0308lastab politsei 11 peret (6)"}, {"text_idx": "#000022", "text": "Viienda trammiliini ehitus: to\u0308o\u0308 kestab kaks aastat. Liiklejate ja u\u0308mbruskonna elu pu\u0308u\u0308takse vo\u0303imalikult va\u0308he ha\u0308irida"}, {"text_idx": "#000028", "text": "Tallinnas hukkusid korteri tulekahjus kaks inimest"}, {"text_idx": "#000034", "text": "Vanasadama trammiliini ehitus algab ma\u0308rtsis. Tallinn jagab ta\u0308navu oluliselt rohkem restaureerimistoetusi. Kristiines kasvas va\u0308givalla kuritegude arv. Kesklinnas ja Pirital saab tasuta uisutamist o\u0303ppida. Ta\u0308nasest saab tasuta gripi vastu vaktsineerida!"}, {"text_idx": "#000035", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]